ગાંધીનગર, 3 જાન્યુઆરી: ભારતમાં જ સંરક્ષણ સાધનોના ઉત્પાદનને પ્રોત્સાહન આપવા માટે પ્રધાનમંત્રી નરેન્દ્ર મોદી દ્વારા શરૂ કરાયેલું ‘મેક ઇન ઇન્ડિયા કેમ્પેઇન' મહત્વપૂર્ણ બની રહેશે અને તેનાથી આંતરરાષ્ટ્રીય સ્તરે કંપનીઓની સ્પર્ધામાં વધારો થશે તેમ રાજ્યના નાણામંત્રી સૌરભ પટેલે જણાવ્યું હતું. રાજ્યના મુખ્યમંત્રી આનંદીબેન પટેલના નેતૃત્વમાં ગુજરાતે જે શ્રેષ્ઠ ઔદ્યોગિક વિકાસ સાધ્યો છે તેના કારણે જ આજે આખું વિશ્વ ગુજરાત સાથે વ્યાપાર સહયોગ માટે ઉત્સુક છે ત્યારે ગુજરાત રાજ્ય પણ ઉડ્ડયન અને સંરક્ષણ ઉદ્યોગને આકર્ષવા ઉત્સુક છે. નજીકના ભવિષ્યમાં ગુજરાત રાજ્ય ડિફેન્સ મેન્યુફેક્ચરીંગ પોલીસીની પણ જાહેરાત કરશે તેમ નાણામંત્રીએ જણાવ્યું હતું.